Splonum
<s>Splonum je naziv ilirske gradine i naziv jednog od  rimskih područja (municipij) u Bosni i Hercegovini.</s>

<s>Ilirski period 
Splonum je jedna od najiteresantnijih lokacija na prostoru provincije Dalmacije.</s><s>Njegov najstariji spomen vezan je za Veliki Ilirski ustanak (Batonov ustanak), kada se našao na udaru Germanikove Pounjske ofanzive u proljeće 9. god. n. e. Opis događaja 9. g. n.e., dao je rimski istoričar Dio Kasije (Cass.</s><s>DioL, 11, 1-2…</s><s>Σπλαυ  Çνον...)  u ″Rimskoj historiji″:</s>

<s>...</s><s>Germanik je najprije zauzeo Splonum (Splaunon), i to više slučajem.</s><s>Odatle je krenuo na Raitinon (Raetinium), ali ga je zauzeo tek teškom mukom i s dosta gubitaka...</s>

<s>Sudeći po Dionovom opisu Splonuma, on je za vrijeme ustanka, a znači i ranije, bio klasično gradinsko naselje.</s><s>Nalazilo se u blizini naselja Raetinium, koji se ubicira na lokalitetu Golubić, sadašnje gradsko naselje u Bihaću.</s>

<s>Rimski period 
U vrijeme nastanka natpisa na kojima se spominje Splonum, a interesantno je da se nijedan o njih nije našao na prostoru samoga Splonuma ili njegovog agera (nijedan nije pronađen na prostoru današnje Bosne), ovo nekadašnje ilirsko gradinsko naselje se transformiralo u gradsko naselje antičkog tipa koje je bilo i upravno i urbano sjedište istoimenog municipija→municipium Splonistarum.</s>

<s>Splonum se od više istraživača smješto na najrazličitija mjesta unutar prostora provincije Dalmacije (Stari Majdan na Sani, Vital kod Otočca, Šipovo, Komine kod Pljevalja).</s><s>Najrealnije bi ga bilo smjestiti nedaleko od Une.</s>

<s>Na natpisima na kojima se spominje Splonum evidentirano je osam osoba, od toga dvije sa flavijevskim, jedna sa ulpijevskim, dvije sa elijevskim i dvije sa aurelijevskim gentilnim imenom dok je jedna osoba sa drugim gentilnim imenom.</s>

<s>Literatura 
 Salmedin Mesihović, Historijska traganja, 4, 2009.,str. 9-33 2010 -SVPPLEMENTVM REBELLIO ILLYRICI I – GERMANIKOVA “POUNJSKA OFANZIVA” -
 Salmedin Mesihović, Filozofski fakultet Sarajevo, 2011 -ANTIQVI HOMINES BOSNAE
 Ivo Bojanovski, Akademija nauka i umjetnosti Bosne i Hercegovine, 1988 - BOSNA I HERCEGOVINA U ANTIČKO DOBA
 Alojz Benac-Đuro Basler-Borivoj Čović-Esad Pašalić-Nada Miletić-Pavao Anđelić -Sarajevo, 1966- KULTURNA ISTORIJA BOSNE I HERCEGOVINE</s>

<s>Reference</s>

<s>S
S
S</s>

